контрол.
 (12)
 Следователно е целесъобразно да не се прилагат намаленията, предвидени в Регламент (ЕО) No 1122/2009 за просрочено подаване на единни заявления по отношение на тези земеделски производители, които са подали своите единни заявления за континентална Португалия чрез системата за електронни заявления най-късно до 16 май 2011 г., а в случая на премията за овце и кози — най-късно до 2 май 2011 г., и които са завършили и предали заявленията си най-късно 14 календарни дни след 16 май 2011 г., съответно след 2 май 2011 г.
 (13)
 Също така, чрез дерогация от член 8, параграф 3 от Регламент (ЕС) No 65/2011 и по отношение на исканията за плащане във връзка с континентална Португалия по част II, дял I от Регламент (ЕС) No 65/2011 е целесъобразно да не се прилагат намаления на основание просрочено подаване на единни заявления, които са били създадени в електронната система за заявления най-късно до 16 май 2011 г. и са били завършени и предадени най-късно 14 календарни дни след 16 май 2011 г.
 (14)
 Тъй като предложените дерогации се отнасят до молби за помощи, представени за 2011 г., е целесъобразно настоящият регламент да се прилага със задна дата.
 (15)
 Мерките, предвидени с настоящия регламент, са в съответствие със становището на Комитета за развитие на селските райони и на Управителния комитет за преките плащания,
 ПРИЕ НАСТОЯЩИЯ РЕГЛАМЕНТ:
 Член 1
 1. Чрез дерогация от член 23, параграф 1 от Регламент (ЕО) No 1122/2009 по отношение на заявленията за 2011 г. няма да се прилагат намаления поради просрочено подаване на единните заявления спрямо тези земеделски производители, които са създали единните си заявления за континентална Португалия чрез системата за електронни заявления най-късно до 16 май 2011 г. и които са ги завършили и предали най-късно 14 календарни дни след 16 май 2011 г.
 2. Чрез дерогация от член 23, параграф 1 от Регламент (ЕО) No 1122/2009 по отношение на единните заявления за 2011 г., които включват заявления за премия за овце и кози, няма да се прилагат намаления поради просрочено подаване на единните заявления за тази премия спрямо тези земеделски производители, които са създали единните си заявления за континентална Португалия чрез системата за електронни заявления най-късно до 2 май 2011 г. и които са ги завършили и предали най-късно 14 календарни дни след 2 май 2011 г.
 Член 2
 Чрез дерогация от член 8, параграф 3 от Регламент (ЕС) No 65/2011 относно исканията за плащане за 2011 г. по отношение на континентална Португалия няма да се прилагат предвидените в член 23, параграф 1 от Регламент (ЕО) No 1122/2009 намаления на основание просрочено подаване на единни заявления по част II, дял I от Регламент (ЕС) No 65/2011, които са били създадени в електронната система за заявления най-късно до 16 май 2011 г. и са били завършени и предадени най-късно 14 календарни дни след 16 май 2011 г.
 Член 3
 Настоящият регламент влиза в сила в деня на публикуването му в Официален вестник на Европейския съюз.
 Той се прилага от 1 януари 2011 година.
 Настоящият регламент е задължителен в своята цялост